Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 1 Pv 276/12/1103	Bratislava III, 2.4.2014
EEČ : 2-10-131-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátor Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX III zo dňa 6.12.2012, spisová značka 1 Pv 276/12/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
v čase od 00.00hod do 07.30. hod dňa 19.05.2012 v Bratislave v areáli jazera „Kuchajda“ zo strany od Vajnorskej ulice vykonal vlámanie do dreveného stánku občerstvenia s označením „1“ a to tak, že nezisteným spôsobom vytrhol kovovú mrežu o rozmere 150x100 cm, nezisteným spôsobom rozlomil plastovú reklamu o veľkosti 130x50cm a následne zo stánku odcudzil cez toto rozbité okno hotovosť vo výške 30,-Eur, čím spôsobil poškodenému XXXXX, bytom Martinčekova 22, XXXXX škodu odcudzením hotovosti vo výške 90,-Eur a poškodením reklamy vo výške 111,64Eura a poškodenému XXXXX, bytom XXXXX, XXXXX, škodu poškodením stánku, ktorého je vlastníkom vo výške 110,-Eur, čím vznikla celková škoda odcudzením vo výške 90,-Eur a poškodením vo výške 221,64Eura, 

Uznesením prokurátora Okresnej prokuratúry XXXXX III zo dňa 6.12.2012, spisová značka 1 Pv 276/12/1103, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
XXXXX prokuratúry XXXXX III uznesením sp. zn. 1 Pv 276/12-8 z 06. 12. 2012  podľa § 216 ods. 1 písm. a), b), c) Trestného poriadku podmienečne zastavil trestné stíhanie vedené proti obv. XXXXX pre prečin krádeže  podľa § 212 ods. 2, písm. a) Trestného zákona. 

	Podľa § 216 ods. 2 Trestného poriadku prokurátor Okresnej prokuratúry XXXXX III určil v uznesení o podmienečnom zastavení trestného stíhania obvinenému skúšobnú dobu vo výmere 12 mesiacov, ktorá začala plynúť odo dňa nadobudnutia právoplatnosti uvedeného uznesenia o podmienečnom zastavení trestného stíhania, pričom toto uznesenie nadobudlo právoplatnosť dňom 15.03.2013 a teda skúšobná doba uplynula dňom 15.03.2014. 

	Z odpisu registra trestov Generálnej prokuratúry SR na obvineného vyplýva, že obvinený nebol odsúdený, posledným záznamom v registri trestov obvineného je práve záznam vzťahujúci sa k podmienečnému zastaveniu trestného stíhania zo 06.12.2012, ktoré nadobudlo právoplatnosť 15.03.2013.  

	Z lustrácie Generálneho riaditeľstva Zboru väzenskej a justičnej stráže vyplynulo, že obvinený nie je v súčasnosti vo výkone trestu odňatia slobody, ani vo väzbe. 

	Z  lustrácie v systéme AVÍZO vedeného Ministerstvom vnútra SR vyplýva, že obvinený nie je v súčasnosti stíhaný ako obvinený. 

	Z výpisu z Ústrednej evidencie priestupkov Ministerstva vnútra SR vyplýva, že obvinený sa v dobe plynutia doby podmienečného zastavenia nedopustil ani žiadneho priestupku. 

	Ako teda vyplýva z vyššie uvedených listinných dôkazov, ktoré predstavujú podklad k vysloveniu osvedčenia sa obvineného v skúšobnej dobe podmienečného zastavenia trestného stíhania, obvinený v priebehu skúšobnej doby viedol riadny život a teda splnil podmienky pre vyslovenie osvedčenia sa v skúšobnej dobe podmienečného zastavenia trestného stíhania. 

       	Podľa § 217 ods. 4 Trestného poriadku  právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania (§ 9 ods. 1 písm. e) Trestného poriadku). 

	Nakoľko boli splnené všetky podmienky pre postup podľa § 217 ods. 1 Trestného poriadku, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Lukáš Hanniker
prokurátor